Foto: FAH



TOMISLAV KARAMARKO stigao je ujutro u sjedište HDZ-a na Trgu žrtava fašizma.



Uoči ulaska u stranku kratko je komentirao da je Milanović jučer prije sastanka rekao da neće potpisati dokument koji je dvijema stranama ponudio MOST.

U intervjuu za HRT predsjednik HDZ-a Tomislav Karamarko izjavio je kako vjeruje da će vrlo skoro biti novi izbori. Potvrdio je da se jučer neposredno prije dolaska na sastanak s Mostom čuo sa Zoranom Milanovićem.



Karamarko je kazao kako ga je jučer uoči sastanka s Mostom nazvao Zoran Milanović i rekao mu da neće potpisati dokument o tripartitnoj vladi i nestranačkom premijeru ili premijeru iz Mosta.

Tekst se nastavlja ispod oglasa

"U jednom momentu tajnik mi je dao telefon, na kojem je bio Milanović, koji je rekao da neće potpisati i da bi bilo dobro da zajedno izađemo i kažemo da smo za nove izbore. Onda smo krenuli tamo. Međutim, kada smo došli u te prostorije i kada je Petrov tražio od Milanovića da potpiše, on je odjednom rekao da želi da je prvi o tome govorim. Ja sam malo čudno gledao i rekao sam mu da ja neću potpisati, a on je rekao da hoće. Odlično. Tako da, to je to", kazao je Karamarko.



"Dogodilo se suprotno nakon što sam ja na sastanku prvi rekao kako neću potpisati dokument, Milanović ga je odlučio potpisati", kazao je Karamarko.